**עמק תלוי** - הוא עמק הנמצא ביובל שתחתיתו בעלת רלייף גבוה מהערוץ המרכזי אליו הוא מתחבר ומתנקז. עמק תלוי לרוב מתקשר עם עמקים בצורת U כשקרחון משני זורם אל תוך קרחון מרכזי בסדר גודל ונפח רב ממנו (אל עמק בו זורם קרחון עשויים להתנקז מספר עמקים עם קרחונים קטנים יותר). היות שהעמק הראשי מסיע את כל מסת הקרח שמגיעה אליו מן היובלים הוא מתחתר יותר. הקרחון המרכזי מסיר ושוחק את הקרקע ויוצר עמק עמוק בצורת U עם קירות כמעט אנכיים כאשר הקרחון המשני, בעל נפח קטן יותר של קרח, יוצר עמק בצורת U רדוד יותר. הנמכת קרקעית העמק הראשי מותירה את היובלים "תלויים", כך שבקצה עמק מסדר נמוך יש נפילה חדה אל העמק הראשי. בעמקי הקרחונים שהפשירו זורמים כיום נחלים, על כן לעיתים קרובות בנפילה (שפך העמק העליון) אל העמק הראשי נוצרים מפלים[[1]](#footnote-1). סיבה עיקרית להימצאות עמקים תלויים כיום היא העובדה כי התקופה כיום היא תקופה בין-קרחונית. במקומות שבעבר היו בהם קרחונים הם הפשירו ונותרו העמקים התלויים[[2]](#footnote-2).

תהליכים מקבילים שמובילים ליצירת עמקים תלויים הם היות העמקים תוצרי קצבי ארוזיה משתנים של העמק המרכזי והעמקים המשניים הנמצאים ביובלים המתחברים. הקצבים השונים של הארוזיה מתקשרים עם הרכב הסלעים הסמוכים במקומות השונים בעמק. העמקים המשניים נשחקים ומתעמקים ע"י קרחונים בקצב איטי יותר מרצפת העמק המרכזי, לכן ההבדל בעומק בין שני סוגי העמקים גדל עם חלוף הזמן. העמק המשני מורכב מסלעים יותר עמידי אירוזיה ולכן נתלה מעל העמק המרכזי[[3]](#footnote-3).

בהבחנה כללית בין סוגי זרימות והעמקים שנוצרים מהן ישנם זרימה וארוזיה קרחונית שיוצרים עמקים דמויי U בניגוד לזרימה וארוזיה נחלית שיוצרים עמקים דמויי .V הקרחון סוחף איתו סדימנט בכל גודל ומשקיע אותו באותו מקום, ככה שנוצר סדימנט בלתי ממוין ובלתי משוכב, לעומת המשקעים הנחליים שממוינים לפי עצמת הזרימה בנהר. הקרחון יכול להסיע סדימנט בכל גופו )סדימנט גדול בנהר יתגלגל בסמוך לקרקעית) והסדימנט לא יתעגל. הקרחון יכול להתקדם על-אף טופוגרפיה בעייתית (למשל לטפס על גבעה/מורנה) ובכך לזרום כשתחתיתו מתקדמת עם שיפוע חיובי. הקרחון משקיע סדימנט בקצותיו (נוצרות מכך מורנות) לעומת הנחל שממשיך להתחתר כל הזמן )בקדמתו בד"כ נמצא המשך הירידה). המאמצים בזרימה הקרחונית יוצרים זרימה של קרח לכיוון פני השטח ואז הקרחון יכול להתקדם בניצב לזרימה בתוכו )בכך ליצור.(Crevasses הקרחון יכול לזרום בזרימה פלסטית או בזרימה רטובה[[4]](#footnote-4).



Hanging valley – Mitre peak3

1. ["Glossary of Glacier Terminology"](http://pubs.usgs.gov/of/2004/1216/h/h.html). U.S. Geological Survey. May 28, 2004. Retrieved 2007-05-24. [↑](#footnote-ref-1)
2. ["Cracking the Ice Age"](http://pubs.usgs.gov/of/2004/1216/h/h.html). WGBH (Boston, MA, 1996). [↑](#footnote-ref-2)
3. ["Illustrated Glossary of Alpine Glacial Landforms - Hanging Valley"](http://www4.uwsp.edu/geo/faculty/lemke/alpine_glacial_glossary/landforms/hangingvalley.html). .uwsp.edu. Retrieved 2011-10-03 [↑](#footnote-ref-3)
4. ["Dynamic Devensian ice flow in NE England: a sedimentological reconstruction". Davies, B.J., Roberts, D.H., Bridgland, D.R., and Ó Cofaigh, C., 2012a. *Boreas*, 2012. **41**: p. 337-366.](http://onlinelibrary.wiley.com/doi/10.1111/j.1502-3885.2011.00237.x/abstract) [↑](#footnote-ref-4)